Diari Oficial de la Generalitat Valenciana


Sumari del DOGV 9901, del 25-07-2024 (2024/7352)

RESOLUCIÓ de 15 de juliol de 2024, de la Conselleria d'Innovació, Indústria, Comerç i Turisme, de redistribució definitiva de l'import global màxim establit en la convocatòria de subvencions per a activitats no econòmiques desenvolupades per entitats de l'ecosistema d'emprenedoria de la Comunitat Valenciana que fomenten, impulsen i promocionen la cultura emprenedora, per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7352

CVE
:   OOGO-A-4841-2371

Data del document
:   15-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * emprenedoria
    * empresa
    * empresa naixent

*Antecedents*

Primer*.* Mitjançant la Resolució de 18 d'abril de 2024, de la Conselleria d'Innovació, Indústria, Comerç i Turisme, es va efectuar la convocatòria de subvencions per a activitats no econòmiques desenvolupades per entitats de l'ecosistema d'emprenedoria de la Comunitat Valenciana que fomenten, impulsen i promocionen la cultura emprenedora, per a l'exercici 2024.

Segon*.*  En el resolc 2.1 d'esta convocatòria es va establir que les ajudes convocades es finançaven amb càrrec a la línia S1464 del programa pressupostari 322B00, capítol IV, fins a un import global màxim de 2.500.000 euros, procedents de fons propis de la Generalitat. Este import es distribuïa estimativament entre els següents beneficiaris: universitats públiques amb un import de 500.000 euros i entitats sense ànim de lucre amb un import de 2.000.000 euros. Este apartat afegia que les quantitats esmentades eren estimatives pel que podien redistribuir-se segons els imports sol·licitats pels diferents beneficiaris.

Finalitzat el termini de presentació de sol·licituds, resulta que l'import total a concedir a les entitats sense ànim de lucre (1.715.402,30 euros) és inferior al crèdit inicialment previst per a este tipus de beneficiaris, i l'import de les ajudes subvencionables a universitats públiques (553.617,46 euros) supera la seua dotació inicial.

En conseqüència, i atenent el que establix el resolc 2.1, és possible redistribuir els crèdits inicialment previstos amb caràcter estimatiu, i traslladar el crèdit sobrant destinat a entitats sense ànim de lucre a les universitats públiques.

Tercer. En el resolc 2.5 d'esta convocatòria es va establir que, amb caràcter estimatiu, s'efectuava la següent distribució per programes de l'import global màxim d'esta convocatòria:

a) Programa I: Projectes de formació i mentorització: 900.000 euros.

b) Programa II: Activitats d'acompanyament, incubació i acceleració de projectes empresarials: 800.000 euros.

c) Programa III: Activitats d'informació, sensibilització i difusió: 800.000 euros.

Finalitzat el termini de presentació de sol·licituds, en el Programa I i Programa II no s'han presentat suficients sol·licituds subvencionables i l'import de les sol·licituds presentades en el Programa III supera la seua respectiva dotació.

Respecte a la distribució de programes, el resolc 2.6 de la convocatòria disposa que en funció de l'import d'ajuda sol·licitat en cada programa i a fi de poder atendre el major nombre possible de sol·licituds, la distribució estimativa de les quantitats indicades per a cada programa, els crèdits sobrants en algun d’estos i, si és el cas, les quanties addicionals en què es puga incrementar el crèdit disponible podran redistribuir-se entre els programes que resulten deficitaris segons l'orde establit en l'apartat dotzé de la present resolució. La redistribució definitiva es publicarà en el *Diari Oficial de la Generalitat Valenciana*  amb caràcter previ a la resolució de concessió, sense que esta publicitat implique l'obertura d’un termini per a presentar noves sol·licituds ni l'inici d’un nou còmput de termini per a resoldre, ni modificarà el termini de justificació.

En conseqüència, atenent el que s'establix en el resolc 2.6 de la convocatòria, és possible redistribuir els imports inicialment previstos amb caràcter estimatiu de cada programa, de manera que s'incremente el programa deficitari.

Quart. El resolc 2.2 de la Resolució de 13 de maig de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a persones emprenedores i pimes en suport a l'inici i consolidació del seu projecte empresarial (DOGV 9850, 16.05.2024), establix que «En cas que existisca crèdit sobrant en la convocatòria destinada a activitats no econòmiques, desenvolupades per entitats de l'ecosistema d'emprenedoria de la Comunitat Valenciana, prevista en el capítol II del títol II de l'Orde 2/2024, de 29 de febrer, que regula les bases de la present convocatòria, la qual és finançada amb càrrec a la mateixa línia pressupostària, este import podrà destinar-se a esta convocatòria, incrementant el seu import. En este cas, es procedirà a l'ampliació del crèdit, amb la publicació prèvia en el *Diari Oficial de la Generalitat Valenciana*».

Atenent esta previsió, atés que l'import total a concedir entre els tres programes convocats (2.269.019,76 euros) de la convocatòria destinada a activitats no econòmiques desenvolupades per entitats de l'ecosistema d'emprenedoria de la Comunitat Valenciana és inferior al crèdit total inicial previst per a esta (2.500.000 euros), és possible redistribuir el crèdit sobrant incrementant la convocatòria destinada a persones emprenedores i pimes.

Quint. L'apartat 5 de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat establix que en aquelles convocatòries en què s'haja atribuït un caràcter estimatiu a la distribució de la quantia màxima entre diferents crèdits pressupostaris, l'òrgan concedent haurà de publicar la distribució definitiva, amb caràcter previ a la resolució de concessió en els mateixos mitjans que la convocatòria, sense que esta publicitat implique l'obertura d’un termini per a presentar noves sol·licituds ni l'inici d’un nou còmput de termini per a resoldre.

D'acord amb tot l'exposat,

RESOLC

*Primer. Redistribució de crèdit per tipus de beneficiaris*

Redistribuir els imports inicialment i estimativament previstos en el resolc 2.1 de la Resolució de 18 d'abril de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a activitats no econòmiques desenvolupades per entitats de l'ecosistema d'emprenedoria de la Comunitat Valenciana que fomenten, impulsen i promocionen la cultura emprenedora, per a l'exercici 2024, per tipus de beneficiaris, conforme als següents imports:

|  |  |  |
| --- | --- | --- |
| *Modalitat de beneficiari* | *Import inicial* | *Redistribució definitiva* |
| Universitats públiques | 500.000,00 € | 553.617,46 € |
| Entitats sense ànim de lucre | 2.000.000,00 € | 1.715.402,30 € |
| Total | 2.500.000,00 € | 2.269.019,76 € |

  

Esta resolució de redistribució definitiva dels crèdits per tipus de beneficiaris no implica l'obertura d'un nou termini de presentació de sol·licituds, ni l'inici d’un nou còmput de termini per a resoldre.

*Segon. Redistribució de crèdits per programes d'activitat*

Redistribuir els imports inicialment i estimativament previstos en el resolc 2.5 de l’esmentada Resolució de 18 d'abril de 2024, conforme als següents imports per programes:

|  |  |  |
| --- | --- | --- |
| *Modalitat per programes* | *Import inicial* | *Redistribució definitiva* |
| Programa I. Projectes de formació i mentorització. | 900.000,00 € | 781.316,19 € |
| Programa II. Activitats d'acompanyament, incubació, acceleració de projectes empresarials. | 800.000,00 € | 468.886,88 € |
| Programa III. Activitats d'informació, sensibilització i difusió. | 800.000,00 € | 1.018.816,69 € |
| Total | 2.500.000,00 € | 2.269.019,76 € |

  

Esta resolució de redistribució definitiva dels crèdits entre programes no implica l'obertura d'un nou termini de presentació de sol·licituds, ni l'inici d’un nou còmput de termini per a resoldre.

*Tercer. Assignació de crèdit a la convocatòria de subvencions per a persones emprenedores i pimes en suport a l'inici i consolidació del seu projecte empresarial.*

Declarar disponible el crèdit sobrant de 230.980,24 euros de la convocatòria efectuada per la Resolució de 18 d'abril de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a activitats no econòmiques desenvolupades per entitats de l'ecosistema d'emprenedoria de la Comunitat Valenciana que fomenten, impulsen i promocionen la cultura emprenedora, per a l'exercici 2024. I assignar este import a la convocatòria de subvencions per a persones emprenedores i pimes en suport a l'inici i consolidació del seu projecte empresarial, aprovada per la Resolució de 13 de maig de 2024, de la Conselleria d'Innovació, Indústria, Comerç i Turisme (DOGV 9850, 16.05.2024).

|  |  |  |
| --- | --- | --- |
| *Convocatòries* | *Import inicial* | *Redistribució definitiva* |
| Convocatòria per a activitats no econòmiques desenvolupades per entitats (EMENTI) | 2.500.000,00 € | 2.269.019,76 € |
| Convocatòria per a persones emprenedores i pimes (EMPYME) | 1.500.000,00 € | 1.730.980,24 € |
| Total | 4.000.000,00 € | 4.000.000,00 € |

  
  

València, 15 de juliol de 2024

Nuria Montes de Diego

Consellera d'Innovació, Indústria, Comerç i Turisme